《送李廷晔令东莞兼柬邓香山 其一》
明代·徐熥

初从北阙佩鸣珂，拥传遥从五岭过。官馔自今多海错，童谣强半是黎歌。

广州旧甓寻陶侃，粤国荒台吊尉陀。只恐簿书能俗客，一封那肯问渔蓑。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。